**ΔΕΛΤΙΟ ΤΥΠΟΥ**

**«SOFT HORIZONS»: Το ανατρεπτικό project για την παγκόσμια προβολή του ελληνικού μαρμάρου, στο πλαίσιο της Fuorisalone – Milan Design Week 2025, με την υποστήριξη της Enterprise Greece**

**Αθήνα, 02 Απριλίου 2025** | Το project «SOFT HORIZONS» το οποίο προωθεί το brand «GREEK MARBLE|Then.Now.Forever», θα παρουσιαστεί στο πλαίσιο της Fuorisalone – Milan Design Week η οποία διεξάγεται στο Μιλάνο από 07-13 Απριλίου 2025.

Πρόκειται για μια μοναδική εμπειρία η οποία θα επανασυστήσει το ελληνικό Μάρμαρο στον κόσμο της αρχιτεκτονικής και του design μέσω μιας εκ των κορυφαίων εκθέσεων του κλάδου παγκοσμίως. Η Fuorisalone – Milan Design Week προσεκλύει τα μεγαλύτερα αρχιτεκτονικά γραφεία από όλο τον κόσμο καθώς και τους πιο διάσημους σχεδιαστές.

Το «SOFT HORIZONS» εντάσσεται στη στρατηγική πρωτοβουλία της Enterprise Greece για την παγκόσμια προβολή του ελληνικού μαρμάρου, στο πλαίσιο της ανάπτυξης του brand "GREEK MARBLE | Then. Now. Forever." Εκτός από την Enterprise Greece υποστηρίζεται και από κορυφαίους Έλληνες παραγωγούς και εξαγωγείς μαρμάρου οι οποίοι αλφαβητικά είναι: Dionyssomarble, FHL I Kiriakidis, Iktinos Hellas, John Papagiannoulis Bros, Marble Sachanas, Marmyk Iliopoulos και Stonegroup International.

Είναι η πρώτη φορά που 7 ελληνικές εταιρείες μαρμάρου συνεργάζονται για την κοινή προβολή του νέου brand του ελληνικού μαρμάρου και με τη στήριξη της Enterprise Greece, το μήνυμα του “GREEK MARBLE | Then. Now. Forever.” θα μεταδοθεί στο παγκόσμιο κοινό σε συνέργεια και με ένα διεθνώς καταξιωμένο, ελληνικό γραφείο design, τους «Objects of Common Interest».

Το έργο θα φιλοξενηθεί στο νέο χώρο της Alcova, στα Passino Glasshouses με την προσδοκία να αναδείξει το ελληνικό μάρμαρο μέσα από το φως, τη διαφάνεια, την κίνηση, τον ήχο και την ανθρώπινη αλληλεπίδραση. Η Enterprise Greece προσκαλεί φορείς, επαγγελματίες του κλάδου και εκπροσώπους της διεθνούς σχεδιαστικής κοινότητας να ανακαλύψουν από κοντά τη δύναμη και την αξεπέραστη αισθητική του ελληνικού μαρμάρου.

Σας περιμένουμε να ζήσουμε μαζί αυτή την ξεχωριστή εμπειρία.

**Enterprise Greece**

Η Εταιρεία Enterprise Greece (Ελληνική Εταιρεία Επενδύσεων και Εξωτερικού Εμπορίου Α.Ε.) είναι ο αρμόδιος εθνικός φορέας, υπό την εποπτεία του Υπουργείου Εξωτερικών, για την προσέλκυση επενδύσεων στην Ελλάδα και την προώθηση των εξαγωγών, με στόχο να προβάλλει τη χώρα ως ελκυστικό επενδυτικό προορισμό και να προωθεί τα ανταγωνιστικά εξαγωγικά προϊόντα και υπηρεσίες της Ελλάδας.

**Περισσότερες Πληροφορίες για συντάκτες:** ENTERPRISEGREECE | Γραφείο Τύπου– 210 3355705, Χρήστος Ρουμελιώτης c.roumeliotis@eg.gov.gr